ཞི་ཅིན་ཕིང་གིས་མ་འོངས་པའི་རྒྱལ་ཁབ་གཉིས་ཀྱི་ས་གནས་མཉམ་ལས་ཐད་གྲོས་གཞི་བཞི་བཏོན།གཅིགས་གནས་སྲིད་གཞུང་གི་ནུས་པ་འདོན་པ་དང་།གཅིག་འདོམས་མཐུན་སྦྱོར་ལ་ཤུགས་སྣོན་པ།ས་གནས་མང་པོ་རོགས་སྦྲེལ་བྱེད་པ་བཅས་བྱས་ནས།རྒྱལ་ཁབ་གཉིས་ཀྱི་ཁེ་ལས་ཀྱིས་ཕན་ཚུན་ལ་མ་དངུལ་གཏོང་བར་སྔར་ལས་སྤུས་ལེགས་ཀྱི་ཚོང་གཉེར་ཁོར་ཡུག་དང་སྔར་ལས་སྟབས་བདེའི་མཉམ་ལས་མཐུན་རྐྱེན་བསྐྲུན་དགོས།གཉིས།མཉམ་ལས་ཀྱི་བསམ་ཕྱོགས་གསར་གཏོད་བྱེད་པ་དང་མཉམ་ལས་ཀྱི་ས་ཁོངས་རྒྱ་བསྐྱེད་པ།མཉམ་ལས་ཀྱི་སྟེགས་བུ་ལེགས་པོར་བཀོལ་བ་བཅས་བྱས་ནས།ཁུལ་ཁོངས་མཉམ་ལས་ཀྱི་རྣམ་པ་གསར་པ་བསྐྲུན་པར་ཞིབ་བསྡུར་བྱེད་དགོས།གསུམ།ཁྱད་སྟོབས་གསབ་རེས་བྱེད་པ་དང་ས་གནས་ཀྱི་ཁྱད་ཆོས་འབུར་དུ་ཐོན་པར་བྱེད་པ།སྤུས་ལེགས་ཐོན་ཁུངས་ཁུ་སྡུད་བྱེད་པ་སོགས་བྱས་ནས།མཉམ་ལས་ཀྱི་གྲུབ་འབྲས་གསར་པ་བསྐྲུན་དགོས།བཞི།མི་ཆོས་བརྗེ་རེས་ཟབ་སྤེལ་བྱེད་པ་དང་།མཉམ་ལས་ཀྱི་དམངས་བློ་དང་སྤྱི་ཚོགས་རྨང་གཞི་ཇེ་དྲག་ཏུ་བཏང་ནས།རྒྱལ་ཁབ་གཉིས་ཀྱི་ས་གནས་ཀྱི་རིག་གནས་དང་ཡུལ་སྐོར།སློབ་གསོ།སྨྱན་བྱད་སོགས་ཁྱབ་ཁོངས་ཀྱི་བརྗེ་རེས་རྐྱེན་སྲོལ་ཅན་དང་རྒྱུན་རྣམ་ཅན་དུ་གཏོང་དགོས།